Case ID: 1182737
Sentence 0: İddiaçı ləğv prosesində olan İddiaçı ASC iş üzrə Bakı Apellyasiya Məhkəməsi Mülki Kollegiyasının xx.xx.2019-cu il tarixli qətnaməsindən kasasiya şikayəti vermişdir.İşin halları: İddiaçı ləğv prosesində olan İddiaçı ASC cavabdehlər Cavabdeh1 və Cavabdeh2 qarşı “kredit müqaviləsi üzrə borcun tutulması, borcun ipoteka predmetinə yönəldilməsi” tələbinə dair iddia ərizəsi ilə məhkəməyə müraciət edərək, cavabdehlər Cavabdeh1 və Cavabdeh2 müştərək qaydada ləğv prosesində olan İddiaçı ASC-nin xeyrinə 111.789,92 ABŞ dolları məbləğində əsas, 37.263,29 ABŞ dolları məbləğində faiz, 33.732,83 ABŞ dolları məbləğində cərimə olmaqla, cəmi 182.786,04 ABŞ dolları məbləğində pul vəsaitinin, ipoteka predmetinə tutmanın yönəldilməsi haqqında bildirişin qeydə alınması üçün ödənilmiş 32 manat pulun və 30 manat dövlət rüsumunun tutulması, tutmanın Cavabdeh1 məxsus olan “Porsche Caenne” markalı, **-LS-*** dövlət nömrə nişanlı minik avtomobilinə yönəldilməsi, həmin əmlakın açıq hərracdan satılması və onun satışından əldə olunmuş vəsait hesabına cavabdehin banka olan borcunun ödənilməsi barədə qətnamə çıxarılmasını xahiş etmişdir.